**Garancia lap**

**Tudjuk, az ember életében a fogászati beavatkozások és a fogpótlások hosszú távú befektetések. Mi hisszük, hogy az általunk használt alapanyagok és az eszközök a legmegbízhatóbbak, ezért is vállalunk rájuk akár élethosszig tartó garanciát.**  
  
A garancia az átadott fogpótlás, fogászati munka kijavítására, esetleges újbóli elkészítésére szól. A garancia nem vonatkozik az utazásra, szállásra, tartózkodásra, illetve az egyéb módon felmerülő (pl. munkából való kiesés) költségeire. A Dr. Hátsági Implant Fogászat kizárólag a rendelő fogszakorvosai által elvégzett fogászati kezelésekre és az általuk átadott fogművekre/fogpótlásokra vállal garanciát. A fogászati kezelések végeredményét a páciens egészségügyi állapota, higiéniai szokásai is befolyásolják, melyekre természetesen nem vállalhat az orvos garanciát.  
  
**Rendelőnkben minden garanciális beavatkozás ingyenes!**

## Garanciák:

## Esztétikus tömés 5év garancia

## Inlay, onlay 5év garancia

## Rögzített fogpótlások (koronák, hidak) 5év garancia

## Kivehető fogpótlások, fogsorok 5év garancia

## Porcelán héj 5év garancia

## Implantátumok 8év garancia

## STRAUMANN implantátum élethosszig tartó garancia

## A GARANCIA ÉRVÉNYESSÉGÉNEK FELTÉTELE, HOGY ÖN:

* fogait megfelelően ápolja, a kezelőorvosa által ismertetett szájhigiéniás előírásokat folyamatosan betartsa,
* kezelőorvosa által előírt ellenőrzéseken (6 havonta vagy évente) fogászati rendelőnkben megjelenjen,
* legkésőbb 30 napon belül elvégeztesse azokat az állapotfenntartó kezeléseket (pl.: [fogkő-eltávolítás](http://www.egressydental.hu/altalanos-fogaszat.html), protézis alábélelés), amelyeket kezelőorvosa javasol,
* a fogpótlást a megadott módon tisztán tartsa,
* a fogpótlást rendeltetésszerűen használja, kizárólag fiziológiás rágóerőknek tegye ki, amelyek nem vezetnek a fogmű túlterhelődéséhez,
* a fogművet nem teszi ki traumának, csont- és ínybetegségnek,
* minden beavatkozást kifizessen.

## A GARANCIA ÉRVÉNYÉT VESZTI, AMENNYIBEN:

* a kezelés a beteg kérésére eltér az orvos által javasolt beavatkozástól,
* a páciens nem jelenik meg a féléves ellenőrzésen,
* erősen dohányzik,
* nem megfelelő táplálkozik és/vagy egyéb rossz szokások rabja
* rövid időn belül nagyobb súlygyarapodása, illetve súlyvesztesége lesz
* krónikus betegség áll fenn, melynek negatív hatása van a fogazat, valamint a fogpótlás állapotára (pl.: cukorbetegség, epilepszia, csontritkulás,daganatos megbetegedések, sugárkezelés és kemoterápia utáni állapot)
* a kezelést követően kialakulnak a kezelést megelőzően nem ismert allergiák, fogbetegségek, és azok következményei,
* a fogpótlás vagy implantátum extrém igénybevételnek van kitéve (éjszakai fogcsikorgatás, fogszorítás), és ennek következtében károsodik a fogmű,
* a fogpótlást rendellenesen használja, és így a fogmű károsodik (pl. leejtett fogsor, sportsérülés),
* baleset miatt sérül a fogmű,
* a fogorvosa által javasolt éjszakai harapáslazító sínt nem készítteti el, illetve nem hordja – melynek következménye a túlzott fogsor szorításból adódó porcelán leplezés lepattanása,
* a páciens a fogászatunk által javasolt kezelést és fogtechnikai munkát egy másik klinikán végezteti el,
* porcelán héj esetén a héj megfeszítése által okozott károkra,
* az implantáció nem történik meg a tervezett időn belül, (hosszú távú ideiglenes pótlás, amely az implantációt előkészítő pótlás)

Fogászatunk nem felelős semmilyen, váratlanul szükségessé váló gyökérkezelésért. Ritkán előfordulhat, hogy a fog a különböző pótlások ([korona](http://www.egressydental.hu/koronak.html), [híd](http://www.egressydental.hu/hidak.html)) előkészületeinél traumát szenved, amely szükségessé teheti a gyökérkezelést.